《身外》
宋代·林希逸

身外荣枯时与命，眼前好恶古犹今。不须指拟文章力，且要消除人我心。

贫甚可无餐玉法，闲多好和玩珠吟。春残任待花饶笑，竹几蒲团味自深。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。